Bilharzia

Bilharzia, schistosomiasis eller sneglefeber er en parasittsykdom forårsaket av en type mark kalt ikter i artsgruppen schistosoma. Mennesker kan bli infisert ved opphold i stillestående ferskvann i tropiske strøk. I disse områdene spres den gjerne av infiserte vannsnegler. Sykdommen kan i begynnelsen gi få symptomer, men kan etter en tid føre til skade på indre organer i kroppen.

Utbredelse
Schistosoma-artene er utbredt spesielt i Afrika, og i mindre grad i Øst-Asia. De fins også visse steder i Midtøsten. Utbredelsen kan øke ved bruk av vannings- og vannforsyningsanlegg, fordi disse øker leveområdene for vannsneglen. I Japan regnes parasitten som utryddet, mens noen steder i Kina og Egypt er problemet økende.

Kategori:Infeksjonssykdommer